Борис Младенов-Young
Какво ми вдъхва воля да живея…

chitanka.info

Какво ми вдъхва воля да живея

и да се чувствам окрилен и млад?

Със двама славни внуци се гордея

и те ме правят истински богат.

В тях искам сили, труд да инвестирам,

към знанието да разпаля плам,

да ги съветвам и ги дирижирам

и опита си цял да им предам.

Те в себе си и част от мои гени

по висша воля са унаследили,

и вярвам, че когато порастат,

ще станат хора честни и почтени,

култура и обноски усвоили —

ще следват неотклонно моя път.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.